ທ້າວ ຊອນ ໄວທ໌ ນັກກິລາ ສະຫະລັດ ໄດ້ຊະນະຫຼຽນຄຳ ທີ່ກິລາໂອລິມປິກ ລະດູໜາວ ພຽງຈາງ
ຫຼຽນຄຳຂອງທ້າວ ໄວທ໌ ກໍຍັງເປັນຂີດໝາຍ 100 ຫຼຽນໂດຍລວມສຳ ລັບ ສະຫະລັດ ໃນກິລາໂອລິມປິກ ລະດູໜາວ.
ນັກກິລາ ສໂນບອດ ຫຼື ແປ້ນຫິມະ ຊາວອາເມຣິກັນ ທ້າວ ຊອນ ໄວທ໌ “Shaun White” ໄດ້ຊະນະຫຼຽນຄຳກິລາໂອລິມປິກໃນວັນພຸດມື້ນີ້ ດ້ວຍການລົງແຂ່ງຂັນ Halfpipe ປະ ເພດຊາຍດ້ວຍທັກສະອັນສຸດຍອດ ເຊິ່ງແມ່ນການແຂ່ງຂັນຢູ່ສະໜາມທີ່ມີລັກສະນະຄື ກັບ ເຄິ່ງດ້ານລຸ່ມຂອງທໍ່ແປັບ ທີ່ກິລາໂອລິມປິກລະດູໜາວ ພຽງຈາງ ໃນປະເທດ ເກົາ ຫຼີໃຕ້ ທ້າວ ຊອນ ໄວທ໌ ອາຍຸ 31 ປີ ໄດ້ມີຄະແນນເປັນຮອງນັກກິລາ ຍີ່ປຸ່ນ ທ້າວ ອະຢຸມຸ ຮິຣາໂນະ ທີ່ໄດ້ລົງແຂ່ງຂັນຄັ້ງສຸດທ້າຍຂອງທັງໝົດສາມ ຄັ້ງ ທີ່ສະໜາມກິລາ ຟີນິກສ໌ ສໂນ ປາກ “Phoenix Snow Park”, ແຕ່ລາວໄດ້ເຮັດໃຫ້ຜູ້ຊົມປະທັບໃຈດ້ວຍການ ສະແດງທ່າທີ່ລວມມີ ການປິ່ນ 1440 ອົງສາ, ເຊິ່ງຮູ້ກັນໃນຊື່ “1440 Triple Cork ” ທ້າວ ຮິຣາໂນະ ໄດ້ຊະນະຫຼຽນເງິນ ດ້ວຍຄະແນນ 95 25, ໃນຂະນະທີ່ນັກກິລາຈາກ ປະເທດ ອອສເຕຣເລຍ ທ້າວ ສກັອດຕີ ເຈມສ໌ “Scotty James” ໄດ້ຊະນະຫຼຽນທອງ ແດງ ການລົງແຂ່ງຂັນເອົາຫຼຽນຄຳໃນວັນພຸດມື້ນີ້ ຂອງນັກກິລາຫົວແດງກ້າຕາຍ ທີ່ມີສາຍາ ວ່າ “ໝາກເຫຼັ່ນເຫາະ ຫຼື The Flying Tomato” ນັ້ນ ແມ່ນການແກ້ຕົວຈາກຄວາມລົ້ມ ແຫຼວໃນການໄດ້ຮັບຫຼຽນລາງວັນທີ່ເມືອງ ໂຊຈີ ເມື່ອ 4 ປີທີ່ຜ່ານມາ, ຫຼັງຈາກໄດ້ຊະນະ ຫຼຽນຄຳໃນກິລາໂອລິມປິກທີ່ເມືອງ ຕູຣິນ “Turin” ປະເທດ ອິຕາລີ ໃນປີ 2006 ແລະ ເມືອງ ແວນຄູເວີ ປະເທດ ການາດາ ປີ 2010 ຈົນກາຍເປັນຜູ້ທີ່ມີຊື່ສຽງທີ່ສຸດໃນກິລາ ປະເທດດັ່ງກ່າວ ຫຼຽນຄຳຂອງທ້າວ ໄວທ໌ ກໍຍັງເປັນຂີດໝາຍ 100 ຫຼຽນໂດຍລວມສຳ ລັບ ສະຫະລັດ ໃນກິລາໂອລິມປິກ ລະດູໜາວ ສຳລັບບ່ອນອື່ນໆທີ່ ພຽງຈາງ ໃນວັນພຸດມື້ນີ້, ລົມທີ່ພັດແຮງໄດ້ບັງຄັບໃຫ້ບັນດາເຈົ້າໜ້າ ທີ່ຕ້ອງເລື່ອນການຂີ່ສກີລົງພູ ຫຼື Slalom ຂອງເພດຍິງ, ເປັນການແຂ່ງຂັນລາຍການທີ ສາມ ທີ່ໄດ້ຮັບຜົນກະທົບ ໃນລາຍ ການຂີ່ສກີລົງພູ ຍ້ອນອາກາດທີ່ບໍ່ດີ ການແຂ່ງຂັນ ຂີ່ສກີລົງພູ Slalom ຂອງແມ່ຍິງ ໄດ້ຖືກຍ້າຍໄປວັນສຸກມື້ຮືນີ້, ໃນຂະນະທີ່ການແຂ່ງຂັນ ຂີ່ ສກີລົງພູໃຫຍ່ “giant slalom” ເຊິ່ງດັ້ງເດີມ ມີກຳນົດແຂ່ງຂັນໃນວັນຈັນທີ່ຜ່ານມາ ແມ່ນໄດ້ຖືກຍ້າຍໄປໃສ່ວັນພະຫັດມື້ອື່ນນີ້ ປະເທດ ນໍເວ ເປັນຜູ້ນຳໜ້າ ໃນການໄດ້ຮັບຫຼຽນໂດຍລວມ, ດ້ວຍ 11 ຫຼຽນ, ປະເທດ ການາດາ ແລະ ປະເທດ ໂຮນລັງ ຢູ່ອັນດັບທີສອງ ດ້ວຍ 10 ຫຼຽນ, ຕາມດ້ວຍ ເຢຍຣະມັນ ທີ່ໄດ້ຮັບ 9 ຫຼຽນ ແລະ ສະຫະລັດ ໄດ້ 7 ຫຼຽນ ໃນການນັບຫຼຽນຄຳນັ້ນ, ປະເທດ ເຢຍຣະມັນ ນຳໜ້າໂດຍໄດ້ຮັບທັງໝົດ 5 ຫຼຽນ, ສະຫະລັດ ແລະ ໂຮນລັງ ມີ 4 ຫຼຽນເທົ່າກັນ ແລະ ປະເທດ ນໍເວ ແລະ ການາດາ ໄດ້ປະເທດລະ 3 ຫຼຽນ